পশ্চিমবঙ্গ বিধানসভা নির্বাচন, ২০১১
মমতা বন্দ্যোপাধ্যায়ের নেতৃত্বে সর্বভারতীয় তৃণমূল কংগ্রেস একক সংখ্যাগরিষ্ঠতা অর্জন করে পশ্চিমবঙ্গে ৩৪ বছরের বামফ্রন্ট শাসনের অবসান ঘটায়। এই নির্বাচনে তৃণমূল কংগ্রেসের মূল শ্লোগান ছিল ‘পরিবর্তন’। এই পরিবর্তনের অর্থ ছিল রাজ্যের ৩৪ বছরের বামফ্রন্ট শাসনের পরিবর্তন। তার সত্ত্বেও তৃণমূল কংগ্রেসের আগামী পাঁচ বছরের শাসনে প্রধানত রাজ্যের নগরাঞ্চলের অধিবাসীদের অনেকে সরকারের আনীত পরিবর্তনগুলি নিয়ে কিছু অসন্তোষ প্রকাশ করেছিলেন। তাছাড়া কয়েকটি সংবাদপত্রে প্রকাশিত হয়েছিল যে, মুখ্যমন্ত্রী মমতা বন্দ্যোপাধ্যায় শুধু সংখ্যালঘু মুসলমান জনগোষ্ঠীর ভোট একত্রিত করতে চাইছেন।
১৯৩৭-৪০-এর হিন্দি বিরোধী আন্দোলন
১৯৩৭ থেকে ১৯৪০-এর মধ্যে ব্রিটিশ শাসনাধীন মাদ্রাজ প্রদেশে যে ধারাবাহিক প্রতিবাদ সংগঠিত হয়েছিল তাকেই ১৯৩৭-৪০-এর হিন্দি বিরোধী আন্দোলন বলা হয়। ১৯৩৭ সালে সি. রাজাগোপালাচারীর নেতৃত্বে ভারতীয় জাতীয় কংগ্রেস সরকার প্রাদেশিক স্কুলগুলিতে হিন্দি ভাষা শিক্ষাদান বাধ্যতামূলক করে। ই. ভি. রামস্বামী(পেরিয়ার) এবং প্রধান বিরোধী দল জাস্টিস পার্টি(পরবর্তীকালে দ্রাবিড় কাজাঘাম) ততক্ষণাৎ এই পদক্ষেপের বিরোধিতা করেন। তিন বছর ধরে চলা এই বহুমুখী আন্দোলনের হাতিয়ার ছিল অনশন, সম্মেলন, মিছিল, ঘেরাও এবং বিভিন্ন প্রতিবাদ কর্মসুচী। সরকার কঠোর হস্তে আন্দোলন দমন করার চেষ্টা করলে দুজন প্রতিবাদকারী মারা যান এবং বহু নারী ও শিশুসহ ১১৯৮ জন গ্রেফতার হন। ১৯৩৯-এ কংগ্রেস সরকারের পদত্যাগের পর ফেব্রুয়ারি ১৯৪০-এ মাদ্রাজের ব্রিটিশ গভর্নর লর্ড আরস্কেনের নির্দেশে বাধ্যতামূলক হিন্দিশিক্ষা প্রত্যাহার করা হয়।